Diari Oficial de la Generalitat Valenciana


Sumari del DOGV 6748, del 04-04-2012 (2012/3321)

Informació pública del projecte de reparcel·lació forçosa de la unitat d'execució única del pla parcial del sector de sòl urbanitzable residencial SUR Font Sant Lluís del Pla General d'Ordenació Urbana de València (projecte modificat març 2012).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6748

Data del DOGV
:   04-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3321


Data del document
:   30-03-2012

Organisme emissor
:   Analyst Invierte 21, SL

Tipus de document
:   Anunci

Descriptors 

:   * València
    * pla d'urbanisme
    * empresa privada

Informació pública del projecte de reparcel·lació forçosa de la unitat d'execució única del pla parcial del sector de sòl urbanitzable residencial SUR Font Sant Lluís del Pla General d'Ordenació Urbana de València (projecte modificat març 2012). [2012/3321]  
Analyst Invierte 21, SL, en la seua condició d'agent urbanitzador del programa d'actuació integrada de la unitat d'execució única del pla parcial del sector de sòl urbanitzable residencial SUR Font Sant Lluís del PGOU de València i en execució del planejament vigent, va formular projecte de reparcel·lació forçosa de l'esmentada unitat d'execució a l'empara del que preveu l'article 169.5 de la Llei Urbanística Valenciana (d'ara en avant LUV), en relació amb l'article 416 del Reglament d'Ordenació i Gestió Territorial i Urbanística (d'ara en avant ROGTU), que va ser sotmés a informació pública per mitjà d'inserció del corresponents anuncis en el Diari Oficial de la Comunitat Valenciana i en el Butlletí Oficial de la Província de València de 10 d'octubre de 2008 i 28 de setembre de 2011.  
Amb posterioritat, a causa dels informes emesos pels servicis tècnics municipals, i en particular, l'emés pel Servici de Patrimoni, així com de l'estimació d'al·legacions presentades, ha sigut necessari redactar una nova versió de l'indicat projecte de reparcel·lació forçosa que incorpora les modificacions requerides.   
Tenint en compte que l'aplicació dels criteris establits en els referits informes incidix de forma generalitzada en la proposta d'adjudicació de tots els propietaris de sòl, se sotmet el projecte de reparcel·lació forçosa presentat, amb la documentació que s'hi adjunta, a un nou tràmit d'informació pública, per un termini d'un mes, comptat a partir de la data en què es practique la notificació i sense perjuí de la publicació dels corresponents edictes.  
Durant el dit termini els interessats en este procediment podran formular qualssevol al·legacions que al seu dret convinguen, en els termes i condicions de la LUV i del ROGTU, i a este efecte qualsevol interessat podrà consultar el projecte de reparcel·lació forçosa en els locals de l'Ajuntament de València, carrer d'Amadeu de Savoia (edifici Tabaquera), els dies hàbils, on podran ser presentades les al·legacions que, si és el cas, es formulen.  
  
València, 30 de març de 2012.- L'apoderat: Jorge Marco Aguilar.